Gee 'n slag die oplossings, Dawie | Netwerk24
Gee 'n slag die oplossings, Dawie
Deur AJ Jacobs, Clubview 23 Oktober 2020 18:10
Dawie Jacobs stel die kernprobleem in die land nie as ras nie, maar as "sosio-ekonomiese ongelykheid" (15.10).
Ek aanvaar dat hy verwys na die kern daarvan as die sogenaamde gaping in die Gini-koëffisiënt, wat afgelei word van die Lorenz-kurwe.
Indien wel, hoop ek hy weet hoe dit bepaal word met al die faktore wat ter sprake kom in die berekening daarvan.
Maar dan, baie belangrik, is dit nou tyd dat hy aan ons verduidelik hoe hy reken dié probleem aangepak en opgelos moet word. Vergeet van praatjies, ek soek die doenlys.